To gange om ugen tilbydes personalet på Fjerritslev Skole at blive lyntestet. Det er en del af regeringens teststrategi efter skolerne igen blev åbnet for de mindste elever.

Ugen begynder lidt anderledes end normalt for Nina Hjort Ebbesen og de øvrige ansatte på Fjerritslev Skole. Hun skal nemlig lyntestes. To gange om ugen bliver lærere, pædagoger og administrativt personale tilbudt lyntest, og Nina Hjort Ebbesen, der er afdelingleder på skolen, kan nu for første gang lade sig lynteste på arbejdspladsen. -	Det vil jeg lige have lov at sige, jeg synes det var meget mere behageligt end den i halsen, siger hun. Sundhedsplejersken tester kollegaer På Fjerritslev skole er det skolens sundhedsplejerske, der står for at udføre lyntests. -	Det var overraskende positivt må jeg sige. Det kildede lidt i næsen og så var det egneltig bare det. Det foregik rolig, fortæller Nina Hjort Ebbesen. Det er Jammerbugt Kommune, der tilbyder personalet på samtlige skoler i kommunen  gratis at kunne få foretaget en lyntest ugentligt. Og også skolelederen på Fjerritslev Skole er klar. -	Det er selvfølgelig klart, at jeg gerne vil gå foran, og så vil jeg gerne selv testes. Det ville jo være frygteligt, hvis jeg gik rundt og havde noget uden at vide det, siger skolelederen Pernille Hovaldt. - Det giver en god ro Lyntests i skolen er en del af regeringens testplan, efter de yngste elever er tilbage på skolebænken. Og første gang der blev lyntestet på skolen i Fjerritslev blev en tredjedel af personalet testet. -	Vi er jo alle usikre og utrygge og ønsker ikke at blive syge, så det at man får muligheden her, det giver en tryghed i dag, siger Pernille Hovaldt. -	Jeg synes, at det, at vi får tilbudt test to gange om ugen, giver en rigtig god ro. Fordi vi så kan gøre det vi er her for, og lave en fantastisk skoledag for børnene, mener Nina Hjort Ebbesen.